cyanic-selkie/wikianc huggingface dataset:
সৌরীন্দ্র মিত্র
সৌরীন্দ্র মিত্র  (Sourindra Mitra) (১৬ নভেম্বর, ১৯২০  - ১০ মে, ১৯৮৯) ছিলেন বহুভাষাবিদ ভারতীয় বাঙালি অধ্যাপক, লেখক ও প্রাবন্ধিক। রবীন্দ্রগবেষক হিসাবে তিনি সমধিক প্রসিদ্ধি লাভ করেন 'খ্যাতি অখ্যাতির নেপথ্যে' গ্রন্থটির জন্য।
জন্ম ও প্রারম্ভিক জীবন
সৌরীন্দ্র মিত্রের জন্ম ১৯২০ খ্রিস্টাব্দের ১৬ ই নভেম্বর বৃটিশ ভারতের কলকাতা শহরে। স্কুলের পড়াশোনা কলকাতার সূর্যসেন রোডস্থিত  'মিত্র ইনস্টিটিউশন মেইন'-এ। পড়াশোনায় অত্যন্ত ভালো ছাত্র ছিলেন তিনি। কলেজের  পাঠ সুরেন্দ্রনাথ কলেজে। আই. এ পরীক্ষায় কৃতিত্বের সাথে উত্তীর্ণ হওয়ায় ডাফ স্কলারশিপ ও সারদাপ্রসাদ স্বর্ণপদক লাভ করেন। কলকাতা বিশ্ববিদ্যালয় থেকে ইংরাজী সাহিত্যে এম.এ পাশ করেন। ইংরাজী ছাড়াও বহু বিদেশি ভাষা বিশেষকরে জার্মান, ফরাসি ও স্পানিশ ভাষা আয়ত্ত করেছিলেন। ইউরোপীয় সাহিত্যের প্রতি আগ্রহ ছিল,পড়াশোনাও করেছেন তাদের নিয়ে।
কর্মজীবন
ইংরাজী সাহিত্যে অধ্যাপনা দিয়ে কর্মজীবন শুরু করেন হাওড়ার নরসিংহ দত্ত কলেজে। এরপর সুরেন্দ্রনাথ কলেজ, যাদবপুর ও উত্তরবঙ্গ বিশ্ববিদ্যালয়ে। ১৯৬৬ খ্রিস্টাব্দে যোগ দেন  বিশ্বভারতী বিশ্ববিদ্যালয়ে এখানে তিনি ইংরাজী সাহিত্যের পাশাপাশি অন্যান্য আধুনিক ইউরোপীয় ভাষা বিভাগে অধ্যাপনা করেছেন এবং ১৯৮৫ খ্রিস্টাব্দে অবসর নেন।
সাহিত্যকর্ম
সত্তর আশির দশকে শান্তিনিকেতনে অবস্থানকালে রবীন্দ্র গবেষণায় লিপ্ত ছিলেন। রবীন্দ্রনাথের জীবন ও সৃষ্টিকর্ম নিয়ে বহু প্রবন্ধ রচনা করেছেন। তার রচনার প্রাঞ্জল ভাষায় আলোচিত হয়েছে রবীন্দ্র চিন্তার আলোচনার নানান দিক। সাহিত্য বিষয়ে তার বহু সারগর্ভ প্রবন্ধ দেশ, চতুরঙ্গ ইত্যাদি পত্রপত্রিকায় প্রকাশিত হয়েছে। তার রচিত গ্রন্থগুলির মধ্যে উল্লেখযোগ্য গ্রন্থগুলি হল -
সম্মাননা
সৌরীন্দ্র মিত্র তার ‘খ্যাতি অখ্যাতির নেপথ্যে’ গ্রন্থের জন্য কলকাতার টেগোর রিসার্চ ইনস্টিটিউটের থেকে ‘প্রাণতোষ ঘটক স্মৃতি পুরস্কার’ সম্মানিত হন এবং দিল্লি বিশ্ববিদ্যালয় থেকে ‘নরসিংহদাস পুরস্কার’ লাভ করেন।
জীবনাবসান
বহুভাষাবিদ রবীন্দ্রগবেষক সৌরীন্দ্র মিত্র ১৯৮৯ খ্রিস্টাব্দের ১০ই মে পরলোক গমন করেন।
মহম্মদ হামিদ আনসারি
মহম্মদ হামিদ আনসারি (জন্ম: ১ এপ্রিল, ১৯৩৪ -) ভারতের প্রাক্তন উপরাষ্ট্রপতি তিনি ছিলেন। বিশিষ্ট শিক্ষক ও কূটনৈতিক মহম্মদ হামিদ আনসারি জাতীয় সংখ্যালঘু কমিশনের প্রাক্তন চেয়ারম্যান এবং আলিগড় মুসলিম বিশ্ববিদ্যালয়ের প্রাক্তন উপাচার্যের দায়িত্বও পালন করেন।
স্টেপ আপ
স্টেপ আপ (ইংরেজি ভাষায়: Step Up) অ্যানি ফ্লেচার পরিচালিত আমেরিকান নাচের/প্রেমের ছবি যা ২০০৬ সালে মুক্তি পায়।ছবির প্রধান চরিত্র গুলোতে অভিনয় করেছেন চ্যানিং টেইটাম ও জেনা দিওয়ান। এরপর আরো তিনটি সিক্যুয়ালস মুক্তি পায় । সেগুলো হলো, স্টেপ আপ ২:দা স্ট্রিটস(২০০৮), স্টেপ আপ থ্রিডি(২০১০), স্টেপ আপ রেভ্যুলেশন(২০১২)।
বক্স অফিস
মুক্তির প্রথম সপ্তাহে ২১ মিলিয়ন ডলার আয় করে, উওর আমেরিকা বক্স অফিসে ২য় স্থান অর্জন করে এবং October 19, 2006 প্রর্যন্ত আমেরিকা ও কানাডা থেকে মোট $65,328,121 আয় করেছিল।
সাউন্ড ট্র্যাক
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! ট্র্যাক !! গান !! কন্ঠশিল্পী !! নোট
আগম (হিন্দুধর্ম)
আগম (आगम) হল হিন্দু তান্ত্রিক সাহিত্যের একটি সংকলন। ‘আগম’ শব্দটির অর্থ প্রথা অথা ‘যা এসেছে’। আগম শাস্ত্রে সৃষ্টিতত্ত্ব, জ্ঞানতত্ত্ব, দার্শনিক মতবাদ, ধ্যান ও সাধনপদ্ধতি, চার যোগ, মন্ত্র, মন্দির নির্মাণের পদ্ধতি, পূজাপদ্ধতি এবং ষড়বিধ কামনাসিদ্ধির উপায় বর্ণিত হয়েছে। এই শাস্ত্র লিখিত হয়েছে তামিল ও সংস্কৃত ভাষায়। আগম শাস্ত্রের আবির্ভাব আগে দক্ষিণ ভারত অঞ্চলে ঘটেছিল, পরে তার সংস্কৃতকরণ ঘটে।
আগম শাস্ত্রের তিনটি প্রধান শাখা হল শৈব, বৈষ্ণব ও শাক্ত। আগম প্রথাকে ক্ষেত্রবিশেষে তান্ত্রিক ধর্ম নামেও অভিহিত করা হয়, যদিও ‘তন্ত্র’ শব্দটির দ্বারা নির্দিষ্টভাবে শাক্ত আগমশাস্ত্রকে বোঝায়। আগম শাস্ত্র বিশালায়তন: ২৮টি শৈব আগম, ৭৭টি শাক্ত আগম (বা তন্ত্র) এবং ১০৮টি বৈষ্ণব আগম (বা পঞ্চরাত্র সংহিতা) এবং অসংখ্য উপ-আগম এই শাস্ত্রের অন্তর্গত।
আগম শাস্ত্রের উৎস ও কালপঞ্জি অস্পষ্ট। এই শাস্ত্রের মধ্যে কয়েকটি বৈদিক এবং অপরগুলি অবৈদিক। যোগ ও আত্মপোলব্ধির তত্ত্ব এই শাস্ত্রের অন্তর্গত। কোনও কোনও আগমে কুণ্ডলিনী যোগ আলোচিত হয়েছে। আবার সন্ন্যাস, দ্বৈত থেকে অদ্বৈত দর্শন পর্যন্ত নানা তত্ত্বও আগমের অন্তর্ভুক্ত হয়েছে। কোনও কোনও গবেষকের মতে আগম শাস্ত্র বেদ-উত্তরকালীন, আবার কেউ কেউ মনে করেন এগুলি প্রাক্-বৈদিক যুগের শাস্ত্র যার রচনাকাল খ্রিস্টপূর্ব ১১০০ অব্দেরও পূর্বে। অভিলেখ ও অন্যান্য প্রত্নতাত্ত্বিক প্রমাণের ভিত্তিতে মনে করা হয়, খ্রিস্টীয় প্রথম সহস্রাব্দের মধ্যভাগে পল্লব রাজবংশের শাসনকালে আগম শাস্ত্রের অস্তিত্ব ছিল।
গবেষকদের মতে, হিন্দু আগম শাস্ত্রের কিছু কিছু অংশ বেদের প্রামাণিকতাকে অস্বীকার করেন, আবার অন্য কয়েকটি অংশ নিজস্ব বক্তব্যকে বেদের প্রকৃত ব্যাখ্যা বলে প্রচার করে। শ্রমণ ধর্মমতগুলিতেও আগম শাস্ত্রের ধারণাটি প্রচলিত (যেমন বৌদ্ধ আগম, জৈন আগম ইত্যাদি)। ইন্দোনেশিয়ার বালি হিন্দু ধর্মীয় ঐতিহ্যটি ‘আগম হিন্দুধর্ম’ নামে পরিচিত।
জাতীয় সংসদের নির্বাচনি এলাকার সীমানা নির্ধারণ আইন, ২০২১
জাতীয় সংসদের নির্বাচনি এলাকার সীমানা নির্ধারণ আইন, ২০২১ হলো ২০২১ সালের ৪ সেপ্টেম্বর বাংলাদেশের জাতীয় সংসদে পাস হওয়া একটি আইন। এই আইনের মাধ্যমে "সংসদ নির্বাচন এলাকা সীমানা নির্ধারণ বিধান অধ্যাদেশ-১৯৭৬" রহিত করে সংশোধনসহ জাতীয় সংসদের নির্বাচনি এলাকার সীমানা নির্ধারণে বাংলাদেশ নির্বাচন কমিশনের কার্যপদ্ধতি, ক্ষমতা অর্পণ ও কমিশনকে সহায়তা দেওয়া এবং কমিশন কর্তৃক বিধি প্রণয়নের ক্ষমতা দেওয়া সংক্রান্ত বিধান অন্তর্ভুক্ত করা হয়েছে।
প্রেক্ষাপট
গণপ্রজাতন্ত্রী বাংলাদেশের সংবিধানের ১১৯ (গ) অনুচ্ছেদে বাংলাদেশ নির্বাচন কমিশনকে সংসদীয় আসনের সীমানা নির্ধারণের দায়িত্ব দেওয়া হয়েছে। ১২৪ অনুচ্ছেদ অনুযায়ী নির্বাচন কমিশন এই কাজ করবেন আইনের মাধ্যমে। এরই পরিপ্রেক্ষিতে সংসদ নির্বাচন এলাকা সীমানা নির্ধারণ বিধান অধ্যাদেশ, ১৯৭৬ জারি করা হয়। তখন থেকে ঐ অধ্যাদেশের মাধ্যমে সংসদীয় আসনের সীমানা পুনর্বিন্যাস হয়ে আসছে। নূরুল হুদা কমিশন এই আইনটি সংস্কারের উদ্যোগ নেয়। একাদশ জাতীয় সংসদ নির্বাচনের আগে আইনটি সংস্কারের ঘোষণা দেওয়া হয়। কিন্তু সেটা সম্ভব না হওয়ায় বিদ্যমান আইনেই সীমানা পুনর্বিন্যাস করে নির্বাচন সম্পন্ন করা হয়। ২০১৯ সালের ১১ ডিসেম্বর নির্বাচন কমিশন আইনটির খসড়া চূড়ান্ত করে সরকারের কাছে পাঠায়। জনসংখ্যা কোটার ভিত্তিতে আসন বণ্টনের সঙ্গে ভোটার সংখ্যা যুক্ত করার প্রস্তাব করেছিল কমিশন। এছাড়া এই প্রস্তাবে সিটি কর্পোরেশন, বড় শহর ও পল্লি এলাকার মাঝে ভারসাম্য রক্ষার কথাও বলা হয়।
বাংলাদেশের সংবিধানের পঞ্চম সংশোধনী বাতিলে রায় অনুযায়ী সামরিক সরকারের অধীনে জারি করা আইনের বৈধতা দিতে এবং বাংলায় আইন করতেই মূলত বিলটি পাশ হয়েছে। সামরিক সরকারের আমলে জারি হওয়া অধ্যাদেশটি সংশোধন করতে নির্বাচন কমিশনের প্রস্তাবগুলো আমলে নেওয়া হয়নি। এই আইন কার্যকরের পর অধ্যাদেশটি রহিত হয়।
ইতিহাস
২০২১ সালের ৩ জুলাই আইনমন্ত্রী আনিসুল হক বিলটি জাতীয় সংসদে উত্থাপন করেন। পরে তা যাচাই-বাছাইয়ের জন্য আইন, বিচার ও সংসদবিষয়ক মন্ত্রণালয় সম্পর্কিত সংসদীয় স্থায়ী কমিটিতে পাঠানো হয়। বিলের উপর সংসদ সদস্যদের দেওয়া জনমত যাচাই, বাছাই কমিটিতে পাঠানো এবং সংশোধনী প্রস্তাবগুলোর নিষ্পত্তি করার পর ৪ সেপ্টেম্বর বিলটি জাতীয় সংসদে কণ্ঠভোটে পাস হয়।
বিলটি জনমত যাচাইয়ের প্রস্তাবের সময় বাংলাদেশ জাতীয়তাবাদী দলের সাংসদ হারুনুর রশীদ বিলটির উদ্দেশ্য ও কারণ সম্পর্কে আইনমন্ত্রীর দেওয়া বক্তব্যের বিরোধিতা করেন।
বিশ্লেষণ
এই আইনের ধারার সংখ্যা ৯টি। পূর্বের অধ্যাদেশে ৮টি ধারা ছিল। নতুন ধারাটিতে নির্বাচন কমিশনকে বিধি প্রণয়নের ক্ষমতা দেওয়া হয়েছে। আইনে আঞ্চলিক নির্বাচনী এলাকার সীমানা নির্ধারণের কথা বলা হয়েছে। এক্ষেত্রে সংবিধানের ৬৫(২) অনুচ্ছেদে উল্লিখিত সংখ্যক সংসদ সদস্য নির্বাচিত করতে পুরো দেশকে উক্ত সংখ্যক একক আঞ্চলিক নির্বাচনী এলাকায় বিভক্ত করার কথা বলা হয়েছে। এক্ষেত্রে ভৌগোলিক অখণ্ডতা বজায় রাখা এবং আদশশুমারির ভিত্তিতে যতদূর সম্ভব বাস্তবভিত্তিক বণ্টনের কথা বলা হয়েছে। নির্বাচন কমিশনের সীমানা নির্ধারণটির বিষয় নিয়ে দেশের কোনো আদালত বা অন্য কোনো কর্তৃপক্ষের কাছে প্রশ্ন তোলার সুযোগ দেওয়া হয় নি। এছাড়াও নির্বাচন কমিশনের কার্যপদ্ধতি, ক্ষমতা অর্পণ ও কমিশনকে সহায়তা দেওয়া এবং কমিশন কর্তৃক বিধি প্রণয়নের ক্ষমতা দেওয়া সংক্রান্ত বিধান অন্তর্ভুক্ত করা হয়েছে এই আইনে।
বিলের উদ্দেশ্য ও কারণ সম্পর্কে বলা হয়েছে, সংবিধান (পঞ্চদশ সংশোধন) আইন-২০১১ এবং সুপ্রিম কোর্টের আপিল বিভাগের রায়ে সামরিক ফরমান দ্বারা জারিকৃত দ্য ডিলিমিটেশন অব কন্সটিটিউয়েন্সিস অর্ডিনেন্স-১৯৭৬ এর কার্যকারিতা লোপ পায়। যার পরিপ্রেক্ষিতে জনস্বার্থে আবশ্যক বিবেচনায় ১৯৭৫ সালের ১৫ আগস্ট থেকে ১৯৭৯ সালের ৯ এপ্রিল তারিখ পর্যন্ত সময়ের মধ্যে জারিকৃত কতিপয় অধ্যাদেশ কার্যকরকরণ (বিশেষ বিধান) আইন-২০১৩ দ্বারা অন্যান্য কতিপয় অধ্যাদেশের সঙ্গে এ অর্ডিনেন্সকেও কার্যকর রাখা হয়। পরে সরকার সামরিক শাসনামলে জারিকৃত অধ্যাদেশগুলো সব স্টেকহোল্ডার এবং সংশ্লিষ্ট সব মন্ত্রণালয় ও বিভাগের মতামত গ্রহণ করে প্রয়োজনীয় সংশোধন ও পরিমার্জন করে বাংলায় নতুন আইন প্রণয়ন করার সিদ্ধান্ত গ্রহণ করে। ওই সিদ্ধান্তের আলোকে অর্ডিনেন্সটির প্রয়োজনীয়তা বিবেচনা করে তা রহিত করে সংশোধনসহ পুনঃপ্রণয়নের উদ্দেশে প্রস্তাবিত বিলটি প্রস্তুত করা হয়েছে।
খালিদী পাঠাগার
alt=Khalidi Library entrance|থাম্ব|261x261পিক্সেল| খালিদী পাঠাগার, ২০১৫ খালিদী পাঠাগার (আরবি: المكتبة الخالدية আল-মাক্তবা আল-খালিদিয়্যা) একটি গ্রন্থাগার এবং সংরক্ষণাগার যা জেরুজালেমের ওল্ড সিটিতে অবস্থিত। এটি ১৯০০ সালে উসমানীয় সাম্রাজ্যের   অধীনে প্রতিষ্ঠিত হয়েছিল।
অবস্থান
তুরবা বারাকা খান / খালিদী পাঠাগারটি তারিক বাব আল-সিলসিলা সড়কের দক্ষিণে অবস্থিত; এটি এই সড়ক এবং আকাবাত আবু মাদিয়ান সড়কের মধ্যবর্তী সংযোগস্থলে অবস্থিত। এটা তোলে কিলানিয়্যা এবং তাযিয়্যা এর বিপরীতে।
বিবরণ
একটি হিসেব মতে, খালিদী লাইব্রেরী ১৯০০ সালে অটোমান ফিলিস্তিনে স্থাপিত প্রথম পাবলিক লাইব্রেরি হিসেবে প্রতিষ্ঠিত হয়। প্রাথমিকভাবে জেরুজালেমের বিশিষ্ট খালিদী পরিবারের সদস্য ইসলামী বিচারক হজ রাগিব আল-খালিদীর আরবি ভাষার সৃষ্টিকর্ম নিয়ে এটি চালু হয়। গ্রন্থাগারটি কয়েক শতাব্দী ধরে খালিদী পরিবার দ্বারা সংগৃহীত বই এবং পাণ্ডুলিপিগুলির ব্যক্তিগত সংগ্রহ থেকে উদ্ভূত হয়েছিল। এটি খালিদী পাঠাগারটিকে ফিলিস্তিনিদের দ্বারা নির্মিত লেভান্ত ফিলিস্তিনি সাহিত্যের এবং ঐতিহাসিক দলিলের বৃহত্তম সংগ্রহ হিসাবে পরিণত করে। বর্তমানে, খালিদী পাঠাগারে জেরুজালেমের পাণ্ডুলিপির বৃহত্তম ব্যক্তিগত সংগ্রহ রয়েছে।
গোস্বামী দুর্গাপুর ইউনিয়ন
গোস্বামীদূর্গাপুর ইউনিয়ন বাংলাদেশের খুলনা বিভাগের কুষ্টিয়া জেলার সদর উপজেলার একটি ইউনিয়ন পরিষদ। এটি ৬২.৮১ কিমি২ (২৪.২৫ বর্গমাইল) এলাকা জুড়ে অবস্থিত এবং ২০০১ সালের আদমশুমারির হিসেব অনুযায়ী এখানকার জনসংখ্যা ছিল প্রায় ১৫,৯০০ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১৬টি।
ঝড়ো পানি
ঝড়ো পানি যাকে ঝড়ের পানি হিসেবেও লিখা যায়, হল এমন পানি যা পরিচলন বৃষ্টির ঘটনা এবং তুষার/ বরফের গলনের সময় উৎপন্ন হয়। ঝড়ো পানি মাটির অভ্যন্তরে শোষিত হতে পারে (চোয়ান), ভূপৃষ্ঠে থাকতে পারে এবং বাষ্পীভূত হতে পারে অথবা প্রবাহিত হতে পারে এবং নিকটবর্তী নালা, নদী এবং অন্যান্য পানির উৎসে এসে প্রবাহের সমাপ্তি ঘটাতে পারে (ভূপৃষ্ঠের পানি)।
বনভূমির মত প্রাকৃতিক বৈশিষ্ট্যপূর্ণ অঞ্চলে মাটি ঝড়ো পানির একটা বড় অংশ শোষণ করে নেয় এবং ঝড়ো পানি যেখানে পড়ে গাছ-পালা তার কাছাকাছি একে ধরে রাখতে সাহায্য করে। উন্নত পরিবেশে অপরিচালিত ঝড়ো পানি দুইটি প্রধান সমস্যা সৃষ্টি করতে পারে: একটি প্রবাহিত পানির আয়তন এবং সময়ের সাথে সম্পর্কিত (বন্যা) এবং অন্যটি পানির মাধ্যমে বাহিত সম্ভাব্য দূষণকারী জীবাণুর সাথে সম্পর্কিত (পানি দূষণ)।
ঝড়ো পানির দূষণ
অভেদ্য ভূপৃষ্ঠের (পার্কিং লট, রাস্তা, ভবন, ঘনসন্নিবেশিত মাটি) কারণে বৃষ্টির পানি ভূগর্ভে শোষিত হতে পারে না এবং এর ফলে অনুন্নত অবস্থার তুলনায় অধিক পানি প্রবাহের সৃষ্টি হয়। ঝড়ো পানি সংগ্রহের সিস্টেম অতিরিক্ত প্রবাহের দ্বারা ক্ষতিগ্রস্ত হলে এই অতিরিক্ত প্রবাহ জলপ্রণালীর (নালা এবং নদী) ক্ষয় ঘটাতে পারে এবং বন্যা সৃষ্টি করতে পারে। কারণ ঝড়ের সময় পানি বিভাজিকা থেকে বাইরে বের হয়ে আসে, অল্প পরিমাণ পাটি মাটিতে শোষিত হয়, ভূগর্ভস্থ পানি পুনরায় সংগৃহিত হয় অথবা শুষ্ক আবহাওয়ায় জলপ্রণালীর তলদেশে পানির যোগান দেয়।
শব ভর মসজিদ
শব ভার মসজিদ (উর্দু: شب بعر مسجد; যার অর্থ রাতারাতি মসজিদ) পাকিস্তানের লাহোরের শাহ আলামি পাড়ায় একটি ঔপনিবেশিক যুগের মসজিদ। ১৯১৭ সালে স্থানীয় হিন্দু ও মুসলমানদের মধ্যে বিরোধের পর মসজিদটি রাতারাতি নির্মিত হয়েছিল বলে জানা যায়।
ইতিহাস
মসজিদটি ১৯১৭ সালে স্থানীয় হিন্দু ও মুসলমানদের মধ্যে ৩ মারলা সাইটের মালিকানা নিয়ে বিরোধের পর নির্মিত হয়েছিল, যখন একজন মুসলিম খালি স্থানে প্রার্থনা করেছিলেন, যা স্থানীয় হিন্দুদের বিরক্ত করেছিল। এরপর উভয় সম্প্রদায়ই সেখানে তাদের উপাসনালয় নির্মাণের ইচ্ছা প্রকাশ করে। বিষয়টি ব্রিটিশ ঔপনিবেশিক কর্তৃপক্ষের কাছে জমা দেওয়া হয়েছিল, যারা বিতর্কিত প্লটটি কোন সম্প্রদায়ের হবে তা নির্ধারণের জন্য সাইটে একজন বিচারক প্রেরণের সিদ্ধান্ত নিয়েছিল। একজন মুসলিম আইনজীবী তার সম্প্রদায়কে বিচারক আসার আগে এই স্থানে একটি মসজিদ নির্মাণের পরামর্শ দিয়েছিলেন, যাতে সাইটটির মালিকানা তাদের পক্ষে ঘোষণা করা হয় কারণ ব্রিটিশ কর্তৃপক্ষ ধর্মীয় স্থানগুলিকে বিরক্ত না করার প্রতিশ্রুতি দিয়েছিল। গামা পেহলওয়ান নামে একজন স্থানীয় কুস্তিগীরের নেতৃত্বে, বলা হয় যে মুসলিম স্বেচ্ছাসেবকরা মসজিদটি নির্মাণের জন্য সন্ধ্যায় ইশার নামাজ নামাজের পরে জড়ো হয়েছিল। জানা গেছে, সকালে ফজরের নামাজের মাধ্যমে মসজিদটি সম্পূর্ণ হয় এবং বিচারক তখন মুসলিম সম্প্রদায়ের পক্ষে রায় দেন।
আরও দেখুন
লাহোরের মসজিদের তালিকা
সাউরিয়া পাহাড়িয়া জনগোষ্ঠী
সাউরিয়া পাহাড়িয়া জনগোষ্ঠী (যারা মালের পাহাড়িয়া নামেও পরিচিত) হল বাংলাদেশ এবং ভারতের ঝাড়খণ্ড, পশ্চিমবঙ্গ এবং বিহার রাজ্যে বসবাসকারী এক দ্রাবিড় জাতিগত জনগোষ্ঠী।  রাজমহল পাহাড়ের সাঁওতাল পরগনা অঞ্চলে এদের বেশি দেখা যায়।
উৎপত্তি
কুরুখ ঐতিহ্য অনুসারে, যখন তারা সোন উপত্যকায় তাদের বাসভূমি থেকে বিতাড়িত হয়, তখন তাদের প্রধান দল পালামুর দিকে চলে যায় কিন্তু একটি ছোট দল রাজমহল পাহাড়ে পৌঁছনোর পর গাঙ্গেয় উপত্যকায় নেমে যায়। সেখানে তারা দামিন-ই-কোহতে বসতি স্থাপন করে। সাউরিয়া পাহাড়িদের ভাষা ওরাওঁদের ভাষার সাথে ঘনিষ্ঠভাবে জড়িত।
জনসংখ্যা
সাউরিয়া পাহাড়িদের একটি আদিম উপজাতি হিসাবে তালিকাভুক্ত করা হয়েছে এবং পশ্চিমবঙ্গে তাদের সম্ভাব্য নগণ্য জনসংখ্যা সহ ঝাড়খণ্ডে তাদের জনসংখ্যা প্রায় ৪৫,০০০। তারা ঝাড়খণ্ডের উপজাতীয় জনসংখ্যার ১ শতাংশেরও কম।
ধর্ম
সাউরিয়া পাহাড়িরা প্রধানত তাদের পূর্বপুরুষদের আত্মার উপাসনা করে, যা জিওয়ে উরক্ক্যা ("যে আত্মা চলে গেছে") নামে পরিচিত। বিশেষ করে একটি নতুন ক্ষেত বপন করার আগে এই পূজা করেন। জিওয়ে উরক্ক্যা হল একটি উগ্র আত্মা। অন্ত্যেষ্টিক্রিয়ার পরে পঞ্চম দিনে তাকে ভোজ দেওয়া হয় এবং তারপরে তিনি পরোপকারী হয়ে ওঠেন। এই প্রথা পালনের পরে মৃত্যুবার্ষিকীর দিনটি ভোজে নামে পরিচিত হয় এবং কর পূজার, পশু বলি ইত্যাদির মাধ্যমে সেটি উদযাপন করা হয়। কররা পূজার জন্য মহিষ সবচেয়ে বেশি পছন্দের ভোগ। ডেমানোর মাধ্যমে পূর্বপুরুষদের ভোগ এবং নৈবেদ্য দেওয়া হয়। ডেমানো হলেন গ্রামের পুরোহিত। স্থানীয় বিশ্বাস অনুসারে তিনি জিওয়ে উরক্ক্যার কণ্ঠে কথা বলেন ও তার প্রতিনিধিত্ব করেন। সাধারণত ফসল কাটার সময় বা বন্দনা উৎসবের সময় এইসকল পুজা করা হয়। পৈতৃক উপাসনা সৌরিয়াদের জন্য গুরুত্বপূর্ণ কারণ তারা বিশ্বাস করে যে, একবার  নৈবেদ্য পেলে তিনি তৃপ্ত হন। তিনি সূর্য দেবতা বেরো গোসাইয়ের সাথে যোগ দেন।
সমাজ
সাউরিয়া পাহাড়ীরা অধুনাকালে চাষাবাদ করতে শুরু করেছেন। তাদের মধ্যে ধাপ চাস বা ঝুম চাস বেশ জনপ্রিয়। তারা পারিবারিক জীবন পরিচালনা করেন।
সাউরিয়ারা তিনটি স্বতন্ত্র সাংস্কৃতিক দলে বিভক্ত, যথা: প্রোবিয়া, বেয়ার এবং চেটে।
নভোচারী দিবস
নভোচারী দিবস হল একটি মার্কিন ছুটির দিন, যা নাসার মহাকাশচারী এবং তাদের কৃতিত্বকে উৎসর্গ করে৷ এটি একটি "ভাসমান" ছুটি, যা জানুয়ারির শেষ শুক্রবার পালন করা হয়।
সাধারণভাবে
এই তারিখটি বেছে নেওয়া হয়েছিল কারন এই সময়ে সংঘটিত মহাকাশ-সম্পর্কিত বিপর্যয়কে স্মরণ করার জন্য, যার মধ্যে রয়েছে ২৭ জানুয়ারী ১৯৬৭ এ্যাপোলো ১ যানে থাকা কমান্ড পাইলট ভার্জিল গ্রিসম, সিনিয়র পাইলট এডওয়ার্ড হিগিন্স হোয়াইট এবং পাইলট রজার শ্যাফির মৃত্যু হয়েছিল। ২৮ জানুয়ারী ১৯৮৬-এ স্পেস শাটল চ্যালেঞ্জার এবং ফেব্রুয়ারী ২০০৩ এ স্পেস শাটল <i id="mwGA">কলম্বিয়ার</i> বিপর্যয় হয়েছিল।
এই ছুটির উদযাপনকারীরা তাদের জানালায় একটি মোমবাতি জ্বালায়, মহাকাশচারীদের ত্যাগের প্রতি প্রতিফলিত করতে এবং তাদের নিজস্ব একটি ব্যক্তিগত স্বপ্ন বা লক্ষ্যে নিজেকে পুনরায় উৎসর্গ করতে বলা হয়, অ্যালান শেপার্ডের একটি উদ্ধৃতির উল্লেখ। একটি মহাকাশ মিশনের সময় ঘন্টার পর ঘন্টা তার স্যুটে আটকে থেকে, প্রযুক্তিগত বিলম্ব সহ্য করে, তার ধৈর্য শেষ হয়ে যায় এবং তিনি বলেন "কেন আপনি আপনার সামান্য সমস্যাটি সমাধান করবেন না এবং এই মোমবাতিটি জ্বালাবেন না!"
বিদিত লাল দাস
বিদিত লাল দাস (১৫ জুন, ১৯৩৬ – ৮ অক্টোবর, ২০১২) ছিলেন স্বাধীন বাংলা বেতার কেন্দ্রের অন্যতম সংগঠক, বিশিষ্ট লোকসংগীতশিল্পী, সুরকার, লোকগবেষক এবং সঙ্গীত পরিচালক তথা সংগঠক সিলেটে জন্ম নেয়া এই লোকসংগীতের মুকুটহীন সম্রাট,  সিলেটের  সুরমা নদীকে খুব বেশি ভালোবাসতেন। সুরমার তরঙ্গের মতোই যেনো দূলায়িত তাঁর সুরের ভূবন। প্রিয় এই নদীর বুকে ভেসে ভেসে অসংখ্য গান তিনি সুর করেছেন। বিদিত লাল দাস বাংলাদেশের সাংস্কৃতিক প্রতিনিধি দলের সদস্য হয়ে চীন, সুইডেন, নরওয়ে, হংকং, ডেনমার্ক এবং ইংল্যান্ড সফর করেন। " বিদিত লাল দাস ও তার দল" নামক সেই দলটি সত্তরের দশকের এক জনপ্রিয় দল ছিলো। সেই দলে ছিলেন আকরামুল ইসলাম, সুবীর নন্দী,  রামকানাই দাশ, হিমাংশু বিশ্বাস, হিমাংশু গোস্বামী,  দুলাল ভৌমিক প্রমুখ অনেকেই। বিদিত লাল দাসই ছিলেন সেই দলের দলনেতা। বাংলা লোকগানের কিংবদন্তী এই সুরকার হাছন রাজা, রাধারমণ দত্ত, শীতালং ফকির ও গিয়াস উদ্দিনসহ অনেক গীতিকবিদের গানে সুর করেছেন। তার সুরকৃত উল্লেখযোগ্য গানসমূহ হল "মরিলে কান্দিসনে আমার দায়", "সাধের লাউ বানাইলো মোরে বৈরাগী", " প্রান কান্দে মন কান্দে রে", "কারে দেখাবো মনের দুঃখ গো ", " বিনোদিনী গো তর বৃন্দাবন কারে দিয়ে যাবি", ও "আমি কেমন করে পত্র লিখি"।
প্রাথমিক জীবন
বিদিত লাল দাস ১৯৩৬ সালের ১৫ জুন সিলেটের - উ পরিবারে জন্মগ্রহণ করেন। এই পরিবারটির সিলেট আগমণ তথা বাংলাদেশে আজ থেকে আড়াইশো বছর পূর্বে বৃটিশ আমে পূর্বপুরুষেরা ভারতের কাশ্মীর থেকে আসেন মুর্শিদাবাদে। এরপর উনার সিলেটে আসেন অষ্টাদশ শতাব্দীতে, পেশায় বনিক ছিলেন। সর্বপ্রথম বলরাম বাবু আসেন কাশ্মীর থেকে মুর্শিদাবাদে। মুর্শিদাবাদ থেকে উনার ছেলে বুনচাঁদ বাবু নবাব সিরাজদৌল্লার আমলে সিলেটের ছাতকে আসেন চুনাপাথরের ব্যবসা। যা পরবর্তীতে বানছারাম বাবুর ছেলে ব্রজগোবিন্দবাবু সিলেটে আসেন অষ্টাদশ শতাব্দীতে। এরপর উনারা এই সিলেটের জমিদারি কিনে শেখঘাটের বাড়ি থেকে শুরু করে লালা নিধীর পাছ, মির্জাজাঙ্গাল, বন্দরবাজার, মাছুদিঘীর পাড়, লালবাজার, তালতলা থেকে শুরু করে মহাপরি চালিবন্দর দিকেও বিস্তৃত ছিল। এছাড়াও বিশ্বনাথ, ব্রহ্মময়ী বাজার এলাকায় জমিদারি ছিল। ব্রজগোবিন্দবাবুর ছেলে বঙ্কবাবু ছিলেন প্রসিদ্ধ জমিদার । তিনিই এই জমিদারি বিভিন্ন দিকে ছড়িয়ে দেন। বঙ্কবাবুর কনিষ্ঠ পুত্র অবিভক্ত বাংলার প্রাজ্ঞ বিদগ্ধ রাজনীতিবিদ শ্রী বিনোদ লাল দাস মহাশয়ের এর দ্বিতীয় পুত্র হচ্ছেন এই বিদিত লাল দাস।
সিলেটকে একসময় পরিচয় পাইয়ে দেয়ার জন্যে অনেকটা প্রবাদ বাক্যের মতো একটি বাক্য বহুল প্রচলিত ছিলো। আর সেটি হলো, আলী আমজাদের ঘড়ি, বঙ্ক বাবুর দাড়ি আর চাঁদনী ঘাটের সিঁড়ি।
বিনোদ লাল দাস ছিলেন উদাহরণ দেয়া সেই লম্বা দাড়িওয়ালা উঁচু গড়নের ফিটফাট জমিদার বঙ্ক বাবুর চতুর্থ সন্তান। বঙ্ক বাবুর ছিলেন ৪ সন্তান। মুর্শিদাবাদ থেকে ব্রিটিশ আমলে আসা এতদাঞ্চলের বিশিষ্ট দু এক পরিবারের মধ্যে উঁনাদের পরিবার ছিলো অগ্রগণ্য। তা সে ধনেই হোক কিংবা মানে অথবা গুণে। রাজনীতি প্রবর বঙ্ক বাবু'র চার সন্তানের সবাই ছিলেন তৎকালীন রাজনীতির সাথে ওতোপ্রোতভাবে যুক্ত। প্রথম সারির একজন প্রথিতযশা রাজনীতিবিদ ছিলেন বিনোদ লাল দাস। তিনি আসাম কংগ্রেসের রাজ্যসভারও মেম্বার ছিলেন। MLC পদে তিনি নির্বাচিত হন নেতাজি সুভাষ চন্দ্র বসুর বড় দাদা সরস বোসকে পরাজিত করে। রাজনীতির সাথে এই পরিবারটি এতোটাই সংশ্লিষ্ট ছিলেন যে, ব্রিটিশ আমলে দেশ ভাগের ঠিক পূর্বমুহুর্তে ভারতের তৎকালীন কংগ্রেস নেতা জহর লাল নেহেরু শেখঘাটস্থ লাল ব্রাদার্স বাড়িতে রাজনৈতিক সফরে রাত্রিযাপন করেন, এবং তারই ধারাবাহিকতায় পরবর্তীকালে বিনোদ লাল দাস আসামের কংগ্রেস পার্টিতে যোগ দেন ও নমিনেশন পান।
বিদূষী প্রভা রানী দাস ছিলেন বিনোদ লাল দাস এর সহধর্মিণী। জমিদারী দেখভালের পাশাপাশি সাংসারিক বিষয়াদিতেও ছিলো তাঁর তীক্ষ্ণ নজর। উল্লেখ্য বিনোদ লাল দাস খুবই দক্ষ একজন পাখোয়াজ শিল্পী ছিলেন। আর প্রভা রানী দাস ছিলেন অন্যতম একজন সেতার শিল্পী।
এই পরিবারেই ১৯৩৮খ্রীস্টাব্দের ১৫ ই জুন জন্ম গ্রহণ করেন যমজ দু পুত্রসন্তান। হেয়ালি করেই বাবা মা, আদুরে নাম রাখেন 'আলু' এবং 'পটল'। উভয়ের জন্মের সময়গত পার্থক্য ছিলো মাত্র মিনিট দু'তিন। সিলেটের লাল ব্রাদার্স বাড়িতে মুখেভাতের সময় বড় সন্তানের নাম রাখা হয় 'বিজিত লাল দাস আলু' এবং ছোট সন্তানের নাম রাখা হয় 'বিদিত লাল দাস পটল'। জমজ দু'পুত্র সন্তানের পূর্বে এ ঘর আলো করে আসেন আরো তিন কন্যা। যাঁদের বিবাহও পরবর্তীতে সিলেট অঞ্চলেরই অন্য কয়েক জমিদার পরিবারে সাথে সম্পন্ন হয়।
পরবর্তী তে তাঁদের ঘর আবার আলোকিত হয় যখন সবার কনিষ্ট পুত্র 'বিনিত লাল দাস বুলু' এর জন্ম হয়। চাঁদের হাট বসে লাল ব্রাদার্স বাড়িতে। কে জানতো সেই ছোট্ট 'পটল' ই একদিন ভুবনজয়ী হয়ে উঠবেন?
বঙ্কবাবুর জমিদারী সিলেটের অনেকখানিতেই বিস্তৃত ছিলো। বিনোদ লাল দাস সেই জমিদারী বৃদ্ধি করে ভারতের শিলং ও করিমগঞ্জ পর্যন্ত বিস্তৃত করেন। অসুস্থ থাকাবস্থায়, শ্রী বিনোদ লাল দাস তাঁর স্বোপার্জিত সম্পত্তি উঁনার তিন ছেলেকে অত্যন্ত সুষমভাবে বন্টন করে দেন। ফলে ভাইয়েদের মধ্যে পৈতৃক সম্পত্তি নিয়ে কোনরূপ মনোমালিন্য বা বিরোধিতা করার কোন সুযোগই ছিলো না।
নীলকন্ঠ পর্বত
নীলকন্ঠ পর্বত ভারতের উত্তরাখণ্ড রাজ্যে অবস্থিত হিমালয় পর্বতমালার এক পর্বত।
বিদিত লাল দাস
প্রাথমিক জীবন
বড় ছেলে 'বিজিত লাল দাস আলু'কে শিলং এর সমুদয় সম্পত্তি প্রদান করেন, যার মধ্যে বিশাল "লাল ভিলা" নামক বাড়ি ছিলো।
ছোট ছেলে 'বিনিত লাল দাস বুলু'কে দেন, করিমগঞ্জ এর সম্পত্তি, সেখানে "চিত্রবানী" নামক সিনেমাহল ছিলো।
আর সিলেটের সমুদয় সম্পত্তি পান 'বিদিত লাল দাস'। যার মধ্যে সিলেটের অত্যন্ত সুপরিচিত এবং বিখ্যাত দুটি সিনেমা হল "লালকুঠি" এবং "রংমহল" ছাড়াও বেশ কিছু জায়গাজমি ছিলো।
নীলকন্ঠ পর্বত
ভূগোল
নীলকন্ঠ পর্বত (উচ্চতা ) উত্তরাখণ্ড রাজ্যের চামোলী জেলায় গাড়োয়াল হিমালয় পর্বতমালার একটি পর্বত। এই পর্বত অলকানন্দা নদী উপত্যকায় বদ্রীনাথ শহর থেকে পূর্বে অবস্থিত। এই পর্বতের উত্তর পশ্চিমে শৃঙ্গ থেকে নিচে সতোপন্থ হিমবাহ অবস্থিত। এই পর্বতের দক্ষিণ পশ্চিম দিকে পানপাতিয়া হিমবাহ ও পশ্চিম দিকে গঙ্গোত্রী হিমবাহ অবস্থিত।
বিদিত লাল দাস
প্রাথমিক জীবন
ছোটবেলা 'আলু' আর 'পটল' দু'ভাই খুব ডানপিটে ছিলেন, দুরন্তপনা ছিলো দু'ভাইয়ের নিত্যসাথী। পড়াশুনার জন্যে দু'ভাইকে একসময় ভর্তি করিয়ে দেয়া হলো সিলেটের তৎকালীন সময়ের নামকরা শিক্ষাপ্রতিষ্ঠান ' দি এইডেড হাই স্কুলে'।
নীলকন্ঠ পর্বত
আরোহণের ইতিহাস
নীলকন্ঠ পর্বতের খাঁড়া দেওয়াল ১৯৩৭ খ্রিষ্টাব্দের ফ্রাঙ্ক স্মাইথের পর্বতারোহণের চেষ্টা থেকে শুরু করে সাত বার পর্বতারোহণের চেষ্টাকে বিফল করেছে। ১৯৬১ খ্রিষ্টাব্দের ১৩ই জুন কর্ণেল নরিন্দর কুমারের নেতৃত্বে ও পি শর্মা, শেরপা লাকপা গিয়ালবু ও ফুর্বা লোবসাং সতোপন্থ হিমবাহে ঘাঁটি করে উত্তর দিকের পথ ধরে প্রথম শৃঙ্গ জয়ের দাবী করলেও এই অভিযানের সত্যতা নিয়ে বিতর্ক আছে। এরপর ১৯৭৪ খ্রিষ্টাব্দের ৩রা জুন, ভারত তিব্বত সীমান্ত পুলিশের সোনম পুলজোর, কানহাইয়া লাল, দিলীপ সিং ও নিমা দোরজে পশ্চিম দিকের পথ ধরে উঠতে গিয়ে অসফল হয়ে উত্তর দিক দিয়ে শৃঙ্গ জয় করেন। ১৯৯৩ খ্রিষ্টাব্দে কর্ণেল চৌহান উত্তরপূর্ব শৈলশিরা ও ২০০০ খ্রিষ্টাব্দে মার্টিন মোরান পশ্চিম শৈলশিরা ধরে শৃঙ্গ জয় করেন।
বিদিত লাল দাস
প্রাথমিক জীবন
দু'ভাইয়ের চেহারার নূন্যতম কোন পার্থক্য-আপন পর কারো পক্ষেই বুঝা ছিলো ভীষণ দু:সাধ্য। একই চেহারা, একই হাসি, একই রকম তাকানো, একইভাবে কথাবার্তা বলার ধরণ এবং চলাফেরার স্টাইল এতোটাই অবিকল ছিলো যে, স্কুলের মাস্টারমশাইয়েরা রীতিমত ভীত থাকতেন যে, কে দোষ করছে আর কাকে শাস্তি দেয়া হচ্ছে! তা নিয়ে।
স্কুলে দুষ্টুমি করেছিলেন একবার দু'ভাই তখন 'আলু' ও 'পটল' দুই ভাইকেই দাঁড় করালেন মাষ্টারমশাই।
"পটল কে?" মাস্টারমশাই জিজ্ঞেস করতেই পটল, 'আলুকে' দেখিয়ে দিলেন। এদিকে 'আলু' ও ' পটলের দিকে ইংগিত করে বললেন, ' সেই ই 'পটল'। তখন মাষ্টার মশাই পড়লেন মহাবিপাকে। কাকে শাস্তি দেবেন তিনি? অগত্যা মাস্টারমশাই উদ্ভূত সমস্যা সমাধানের জন্যে ডেকে আনলেন একই স্কুলে পড়ুয়া উঁনাদের আরেক জ্যাঠাতো ভাই 'মানু বাবু' কে।
মানুবাবু আসতেই পটল বাবু পিছন থেকে মানুবাবুকে চোখ টিপা দিলেন। এরপর মাষ্টার মশাই এর প্রশ্ন শুনে মানুবাবুও সঠিকভাবে বললেন না যে, 'কে পটল?' শেষমেশ 'আলু' ও 'পটল' দুই ভাইকেই বেত এর আঘাত সহ্য করতে হলো। এই ছিলো তাঁদের ছেলেবেলা। এমন আরো অনেক অনেক মজার কাহিনী রয়েছে দুই ভাইয়ের।
তবে এই দুরন্তপনার দিন শেষ হয়ে গেলো বাবা বিনোদ লাল দাস যখন দুরন্তপনার জন্যে দু'ভাইকে (আলু, পটল) শিলং এর বোর্ডিং স্কুলে পাঠানোর দৃঢ়সিদ্ধান্ত নিলেন।
শিলং এর সুবিখ্যাত শিক্ষাপ্রতিষ্ঠান 'সেইন্ট এডমান্ড'স কলেজে' পাঠানো হলো দুই ভাইকে ( St. Edmund's College, often abbreviated as SEC, is an educational institute of the Congregation of Christian Brothers located in Shillong, Meghalaya, India. It is the oldest college in Meghalaya and second oldest in Northeast India behind Cotton College, Guwahati)
শিলং পড়তে গিয়েই ধীরে ধীরে দু'ভাইয়ের মধ্যে ধীরতা স্থিরতা আসতে শুরু করলো। পড়াশুনার ফাঁকে এক ভাই ঝুঁকে গেলেন ব্যবসা বাণিজ্যের দিকে আরেক ভাই সংগীতের দিকে। আর যাবেনই না কেনো, ব্যবসা আর গান উভয়টাই যে বংশপরম্পরায় তাঁদের সম্পত্তি।
শিলং এ পড়াকালীন সময়ে বিজিত লাল দাস শিলং এর বাঙালি সুবিখ্যাত শিল্পী শ্রী পরেশ চক্রবর্তীর কাছেই প্রথম গানের তালিম নিতে শুরু করেন।
সিলেট এসে তিঁনি ওস্তাদ ফুল মোহাম্মদের কাছে উচ্চাঙ্গসংগীতের তালিম নিতে শুরু করেন। ওস্তাদ ফুল মোহাম্মদ খাঁন তখন সিলেটের সুপ্রসিদ্ধ শাস্ত্রীয় সংগীত শিল্পী একাধারে সেতার বাজানোতে সিদ্ধহস্ত। রাগ প্রধান গান বিশেষ করে ঠুমরিতে বাগা বাগা ওস্তাদের সমতুল্য উঁনার নিবেদন। নিরংকারী এ ওস্তাদ অনেকটাই নিভৃতচারী ছিলেন  বসবাস করতেন, শেখঘাটের 'লাল ব্রাদার্স' বাড়ির সামনেই  খুলিয়াপাড়ায়।
এরপর বিদিত লাল দাস বহু দিন তৎকালীন সময়ের সিলেটের আরেক বিখ্যাত সংগীত শিল্পী 'সুরসাগর প্রাণেশ দাশ' এর কাছে গানে তালিম নিতে থাকেন। ঝাঁকড়া চুলের অধিকারী 'প্রাণেশ দাশ' তখন এতদাঞ্চলের এক প্রখ্যাত সংগীতজ্ঞ। দাড়িয়াপাড়াস্থ নিম্বার্ক আশ্রমের পেছনেই ছিলো এই সংগীতজ্ঞের নিজ বাসভবন।
কর্মজীবন
স্বাধীনতা পরবর্তী সময়ে লোকসংগীতের প্রচার ও প্রসারের লক্ষ্যে গঠন করা বিদিতলাল দাস ‘বিদিতলাল দাস ও সঙ্গীরা’ নামের সংগীত দলটি সেই সময় বাংলাদেশ ও ভারতে বিভিন্ন সময় সংগীত পরিবেশন করে সংগীতপিপাসুদের অকুণ্ঠ প্রশংসা কুড়াতে সক্ষম হয়। তাঁর দলের অংশগ্রহন করা উল্লেখযোগ্য অনুষ্ঠানগুলো হচ্ছে-প্রথম সার্ক সম্মেলনে সঙ্গীত পরিবেশন, কলকাতার লোকভারতী আয়োজিত অনুষ্ঠান (১৯৮৮), কাছাড়ে অনুষ্ঠিত নিখিল বঙ্গ সাহিত্য সম্মেলনে সংগীত পরিবেশন (১৯৮৯) প্রভৃতি। এই দলের সদস্যদের মধ্যে অন্যতমরা হচ্ছেন, সুবীর নন্দী, হিমাংশু গোস্বামী, একে আনাম, আরতী ধর, হিমাংশু বিশ্বাস, ফজল মাহমুদ, দুলাল ভৌমিক, জামালউদ্দিন হাসান বান্না। গানের দল বিদিত লাল ও তার দল গঠন করেন। তার সেই দলে ছিলেন সুবীর নন্দী, রাসবিহারী চক্রবর্তী,  রামকানাই দাশ, আকরামুল ইসলাম, হিমাংশু গোস্বামী, দুলাল ভৌমিক, রাখাল চক্রবর্তী, একে আনাম,  জামালউদ্দিন হাসান বান্না, হিমাংশু বিশ্বাস, সুবল দত্ত প্রমুখ অনেকেই। স্বাধীনতা পরবর্তী সময়ে জাতির পিতা বঙ্গবন্ধু শেখ মুজিবুর রহমান তার দলকে বঙ্গভবনে সেখানে তার দলের গান শুনে তিনি অভিভূত হয়ে পড়েন। তখন বিদিত লাল দাস  "আমি কেমন করে পত্র লিখি রে" এই গানটি যখন গাইছিলেন, তখন মঞ্চে উঠে দর্শকের সারিতে বসে থাকা পল্লীকবি জসিম উদ্দিন,  তিনি বিদিত লাল দাসের গানের কন্ঠে  শাশ্বত সুন্দর রূপ খুঁজে পান এবং  নিজের গলার ফুলের মালা খুলে তাঁর গলায় পরিয়ে দিয়ে তাকে জড়িয়ে ধরেন।
রাণী এলিজাবেথ’র স্বামী এডিনবার্ক ডিউকের বাংলাদেশ আগমন উপলক্ষেও তিনি এবং তাঁর দল সংগীত পরিবেশন করেন। বিদিতলাল প্রসঙ্গে সেই দলের অন্যতম এক সদস্য দেশনন্দিত কণ্ঠশিল্পী সুবির নন্দীর ভাষ্য –
‘মরমি সাধক কবিদের গানে সুরারোপ করে এবং অন্য সুরকারের গান নিজে গেয়ে তিনি যেমন বাংলাদেশের সংগীত আকাশে জনপ্রিয় হয়েছেন ঠিক তেমনি অসংখ্য ছাত্র-ছাত্রীকে নিজ হাতে শিখিয়ে প্রতিষ্ঠিত করেছেন যারা জাতীয় ও আন্তর্জাতিক অঙ্গনে প্রতিষ্ঠিত। আমাকেও তিনি নিজ হাতে লোকগীতির কবিও সমও টেকনিক এবং উপস্থাপনা শিখিয়েছেন। তাঁর কাছে এ বিষয়ে আমি চিরজীবন ঋণী। লোকগানে তিনিই আমার সংগীতগুরু।’৪
বিদিত লাল দাস বাংলাদেশের সাংস্কৃতিক প্রতিনিধি দলের সদস্য হয়ে চীন, সুইডেন, নরওয়ে, হংকং, ডেনমার্ক এবং ইংল্যান্ড সফর করেন। একজন সংগীত শিল্পী হিসেবে যেভাবে মঞ্চ কাঁপিয়েছেন ঠিক সেভাবেই তিনি শত শত গানে সুর করে সাধক কবিদের সৃষ্টিকে পড়িয়েছেন অমরত্বের তিলক। তাঁর সুরা করা গানগুলো সব বয়সের মানুষের কাছে সমান জনপ্রিয়। তাঁর সুর করা অসংখ্য জনপ্রিয় গানের মধ্যে উল্লেখযোগ্য ১৬ টি গানের প্রথম পংক্তি এখানে উল্লেখ করা হলো-
১. সাধের লাউ বানাইলো মোরে বৈরাগী ২. মরিলে কান্দিস না আমার দায় রে যাদুধন ৩. সিলেট প্রথম আজান ধ্বনি বাবায় দিয়াছে ৪. কারে দেখাবো মনের দুঃখ গো ৫. বিনোদিনী গো তোর বৃন্দাবন কারে দিয়ে যাবি ৬. আমি কেমন করে পত্র লিখিরে বন্ধু ৭. প্রাণ কান্দে মন কান্দেরে ৮. ভ্রমর কইয়ো গিয়া ৯. প্রেমের মর জলে ডোবেনা ১০. হাসন রাজা বলে ও আল্লা ১১. আমি যাইমু গো যাইমু আল্লারি সঙ্গে ১২. সোনা দিদি ১৩. মরণ কথা স্মরণ হইলো না তোর ১৪. তুমি রহমতের নদীয়া ১৫. প্রেমের মর জলে ডুবে না ১৬. শেষ বিয়ার সানাই
বিদিত লাল দাসের সুর করা কবি গিয়াস উদ্দিনের লেখা ‘মরিলে কান্দিস না আমার দায়’ গানটি বাংলা সাহিত্যের অন্যতম কথা সাহিত্যিক প্রয়াত হুমায়ূন আহমদের বদৌলতে আকাশছোয়া জনপ্রিয়তা অর্জন করে। হুমায়ূন আহমেদ অসম্ভব ভালোবাসতেন গানটিকে। জীবদ্দশায় গানটি প্রসঙ্গে হুমায়ূন আহমদ বলেছিলেন, ‘সময় আসবে। আমি মারা যাব। আমার পরিবারের সবাইকে বলে রেখেছি, আমি মারা যাওয়ার পরপরই কোরান শরীফ, সূরা ইউনুছের আগেও যেন বাজানো হয় ‘মরিলে কান্দিস না আমার দায়…’ গানটি।’
বিদিত লাল দাস বেশ কয়েকটি নাটক ও নৃত্যনাট্যের পরিচালনা করেছেন। তন্মধ্যে ‘সিরাজ-উদ-দৌলা’, দিপান্তর’,‘তাপসী’, ‘প্রদীপ শিখা’, ‘বিসর্জন’, ‘সুরমার বাঁকে বাঁকে’ উল্লেখযোগ্য। চলচ্চিত্রেরও সংগীত পরিচালনা করেছেন। তিনি ‘সোনার কাজল’ ছবির পরিচালক এবং ‘হাসন রাজা’ চলচ্চিত্রের সংগীত উপদেষ্টা ছিলেন। চলচ্চিত্র শিল্পের পৃষ্ঠপোষকতায়ও নিবেদিত ছিলেন বিদিত লাল দাস। তাদের পারিবারিকভাবে প্রতিষ্ঠিত লালকুঠি ও রংমহল সিনেমা হল দুটি সিলেটের প্রথমদিককার প্রেক্ষাগৃহ, বিদিত লাল দাসই পারিবারিকভাবে এই প্রেক্ষাগ্রহদুটির মালিক ছিলেন। তিনি একজন সূর সংগ্রাহকও ছিলেন। সিলেট অঞ্চলের সাতানব্বই জন মরমি কবির গান তিনি সংগ্রহ করতে সক্ষম হয়েছিলেন। যখনই সুযোগ পেয়েছেন তখই আত্মনিয়োগ করেছেন সংগ্রহের কাজে। প্রত্যন্ত অঞ্চল ঘুরে বেড়িয়েছেন। পাঁচদশকের প্রচেষ্টায় তিনি গড়ে তুলেছেন সংগীতের এক অমূল্য ভান্ডার। বাড়ির সামনে ঘরেই ‘নীলম লোকসংগীতালয়’ নামে একটি সংগীতের শিক্ষা প্রতিষ্ঠান গড়ে তুলেছিলেন তিনি। বাংলাদেশের বিভিন্ন অঞ্চলে যে ক`জন শিল্পী দীর্ঘদিন ধরে লোকসঙ্গীত চর্চা করছেন এবং লোকসঙ্গীতের ওপর গবেষণা চালিয়ে গেছেন তাদের মধ্যে বিদিত লাল দাস ছিলেন অন্যতম। হাসন রাজার গানে অনুপ্রানিত হয়ে সঙ্গীতের ভূবনে অভিযাত্রা শুরু করা এই শিল্পীর সঙ্গীত চর্চাও শুরু হয় হাসনের গান দিয়েই। যে সময়টাতে হাসন রাজার গান পাওয়া দূরহ ছিল সেই সময়টাতে তিনি তার গান সংগ্রহ করে নিজে গেয়েছেন, অন্যকে দিয়েও গাইয়েছেন। হাসন রাজার গানকে জনপ্রিয় করতে দেশের যে ক’জন শিল্পী অগ্রনী ভূমিকা পালন করেন বিদিত লাল দাস তাদের মধ্যে অন্যতম। মৃত্যুর আগ পর্যন্ত তার স্বপ্ন ছিলো সিলেটে হাসন রাজার উপর একটি কলেজ-বিশ্ববিদ্যালয় অথবা মরমীকবিদের নিয়ে একটি সংগ্রহশালা করা। সুরমা পারের গান নামে তার একটি বইও বেরিয়েছে। জাতীয় পুরস্কার না পেলেও জনমানুষের ভালোবাসা তিনি পেয়েছেন ঠিকই। সম্মানিতও হয়েছেন জাতীয় ও আন্তর্জাতিক পর্যায়ে। বাংলাদেশ শিল্পকলা একাডেমীর গুণীজন সম্বর্ধনা ছাড়াও তিনি দেশে-বিদেশে অসংখ্য পুরস্কার, সংবর্ধনা ও সম্মাননা লাভ করেছেন।
সরীসৃপ
সরীসৃপ (Reptile) শব্দের অর্থ "যারা বুকে ভর দিয়ে হেঁটে চলে"। মেরুদণ্ডী প্রাণীদের পুরনো শ্রেণীবিভাগের ৫টির মধ্যে দ্বিতীয় শ্রেণীর। আধুনিক শ্রেণীবিভাগে সরীসৃপ একাধিক অনাত্মীয় শ্রেণীর অবৈজ্ঞানিক একীকরণ বলে বিবেচিত। অধিকাংশ সরীসৃপের শ্রেণীর বৈজ্ঞানিক অভিধা "Sauropsida" (সরপ্সিডা), তবে পাখিরাও এদের অন্তর্ভুক্ত।
বিদিত লাল দাস
পারিবারিক জীবন
পারিবারিক পরিবেশ তাঁর সঙ্গীত চর্চায় কখনো প্রতিবন্ধকতার কারন হয়ে দাঁড়ায়নি। জীবনের শুরুতে বাবা-মা, ভাইবোন এবং আত্মীয়-স্বজন তাঁকে অগ্রসর হতে আকুণ্ঠ সহায়তা করেছেন। ১৯৬৮ সালে তিনি বিবাহ বন্ধনে আবদ্ধ হন। বিয়ে করেন সংগীত অনুরাগী কুমিল্লার মেয়ে কনক রানী দাসকে। বিদিত লাল দাসের বর্তমান পর্যায়ে আসতে জীবনসঙ্গীনি কনক রানী দাসের অবদান অনেকখানি। তাঁর আকাশ ছোঁয়া সাফল্যের পেছনে প্রেরণাদাত্রী তিনি। এই দম্পতির প্রথম সন্তান বিশ্বজিৎ লাল দাস নীলম চার বছর বয়সে মৃত্যুবরণ করে। এরপর একমাত্র ছেলে বিশ্বদীপ লাল দাসকে তিনি গড়ে তুলেছেন যোগ্য উত্তসূরি হিসেবে।
সরীসৃপ
যেহেতু কিছু সরীসৃপ অন্যান্য সরীসৃপের (কুমির পাখির সাথে টিকটিকি প্রজাতির চেয়ে বেশি সম্পর্কযুক্ত) চেয়ে পাখির সাথে বেশি সম্পর্কযুক্ত তাই প্রদত্ত তালিকায় পুরনো সরীসৃপের দল একসাথে মনোফাইলেটিক দল তৈরি করে না। এই কারণে অনেক আধুনিক বিজ্ঞানী পাখিকে সরীসৃপের অংশ মনে করেন, যার ফলে রেপটালিয়া একটি মনোফাইলেটিক শ্রেণী হয়ে উঠে।
বিদিত লাল দাস
পারিবারিক জীবন
বড় ছেলে নীলমের মৃত্যু মেনে নিতে পারেন নি বিদিতলাল দাস। তার স্মৃতি তাকে বেদহত করতো অহর্নিশ। ছেলের প্রতি ভালোবাসার নিদর্শন স্বরূপ ২০০২ সালে তিনি সিলেট নগরীর শেখঘাট এলাকায় প্রতিষ্ঠা করেন ‘নীলম লোক সঙ্গীতালয়’। লোক সংগীতের সুস্থ ধারাকে প্রবাহিত করার লক্ষ্যেই তিনি প্রতিষ্ঠা করেন এই বিদ্যালয়। জীবনের শেষ দিকটায় ছাত্র-ছাত্রীদের সান্নিধ্যেই কাটিয়েছেন অধিকাংশ সময়। এই সংগীত স্কুলটিকে কলেজ পর্যায়ে নিয়ে যাওয়ার স্বপ্ন ছিলো তাঁর।
সরীসৃপ
ইতিহাস
পূর্বের সম-সরীসৃপ জাতীয় প্রাণের উদ্ভব হয় ৩১২ মিলিয়ন বছর আগে, কার্বনিফেরাস সময়ে। এরা উন্নত সরীসৃপসদৃশ (রেপটিলিওমর্ফা) টেট্রাপডের থেকে আসে যারা ক্রমান্বয়ে শুকনো ভূমিতে জীবন ধারনে সক্ষম হয়। সেরকম প্রথমদিকের কিছু প্রাণীর উদাহরণ হল টিকটিকি সদৃশ Hylonomus এবং Casineria। এখন যেসব সরীসৃপ বেচে আছে সেগুলো ছাড়াও আরো অনেক বৈচিত্রপূর্ণ শ্রেণী বিলুপ্ত হয়ে গেছে, কিছু ক্ষেত্রে একেবারে গণ-বিলুপ্তির ঘটনাও আছে। বিশেষ করে ক্রেটাসিয়াশ-পালিওজিনি বিলুপ্তির ঘটনায় pterosaurs, plesiosaurs, ornithischians, এবং sauropods, এছাড়াও theropods প্রজাতির অনেক প্রাণী, যাতে আছে troodontids, dromaeosaurids, tyrannosaurids, এবং abelisaurids বিলুপ্ত হয়ে যায়। আরো ছিল Crocodyliformes ও squamates (যেমন mosasaurids)। সরিসৃপের দেহ শুষ্ক ও এপিডার্মিস উদ্ভুত আঁইশ বা শক্ত প্লেট এ আবৃত।পায়ে ৫ টি নখর যুক্ত আঙুল থাকে। সরিসৃপের ডিম চামড়ার মতো বা চুনময় খোলসে আবৃত থাকে।
বিদিত লাল দাস
মৃত্যু
বিদিত লাল মুত্রথলী ও ফুসফুসের রোগে আক্রান্ত হন। ২০১২ সালের ৭ সেপ্টেম্বর অবস্থায় তাকে সিলেটের এলাইড ক্রিটিক্যাল কেয়ার হসপিটালে ভর্তি করা হয়েছিল। অবস্থার অবনতি ঘটলে ২১ সেপ্টেম্বর তাকে ঢাকার স্কয়ার হাসপাতালে ভর্তি করা হয়। ৪ অক্টোবর থেকে তিনি লাইফ সাপোর্টে ছিলেন। ২০১২ সালের ৮ অক্টোবর তিনি ঢাকার স্কয়ার হাসপাতালে মৃত্যুবরণ করেন। সিলেট কেন্দ্রীয় শহীদ মিনারে শ্রদ্ধা জ্ঞাপনের পর চালিবন্দরস্থ শশানে তার শেষকৃত্য অনুষ্ঠিত হয়।
মেদেয়িন
মেদেয়িন (স্পেনীয় ভাষায়: Medellín মেদ়েয়িন্‌), মধ্য কলম্বিয়ার একটি শহর। এটি কলম্বিয়ার আন্তিওকিয়া ডিপার্টমেন্টের রাজধানী শহর। এটি একটি পাহাড়ী উপত্যকায় প্রায় ১৫২৫ মিটার উচ্চতায় অবস্থিত। বোগোতা ও কালি শহরের পরে এটি কলম্বিয়ার ৩য় বৃহত্তম শহর। এটি কলমবিয়ার প্রধানতম শিল্প ও পরিবহন কেন্দ্র। এখানে ইস্পাত, রাসায়নিক দ্রব্যাদি, ঔষধ, শোধিত পেট্রোলিয়াম এবং প্রক্রিয়াজাত খাদ্য উৎপাদন করা হয়। বাণিজ্যিক অর্কিড গাছও এখানে বেশ বড় পরিমাণে উৎপাদন করা হয়। শহরের অন্যতম আকর্ষণীয় স্থান হল বিভিন্ন প্রজাতির অর্কিড নিয়ে সাজানো বোটানিকাল গার্ডেন ওর্কিদেওরামা। আরও আছে স্পেনীয় ঔপনিবেশিক আমলের একটি বিশাল ক্যাথিড্রাল। এখানে আন্তিওকিয়া বিশ্ববিদ্যালয় (১৮২২), মেদেয়িন বিশ্ববিদ্যালয় (১৯৫০), বোলিবারিনা পোন্তিফিকাল বিশ্ববিদ্যালয় (১৯৩৬) এবং লাতিন আমেরিকার স্বায়ত্বশাসিত বিশ্ববিদ্যালয় (১৯৩৬) অবস্থিত।
১৬৭৫ সালে মেদেটয়ন শহরটি প্রতিষ্ঠা করা হয় কিন্তু ১৯৩০-এর দশকে এসেই কেবল এটি একটি প্রধান শিল্পকেন্দ্রে পরিণত হয়। ১৯৮০-র দশকে শহরটি কলম্বিয়ার সবচেয়ে শক্তিশালী কোকেন ব্যবসায়ী চক্রের কেন্দ্রে পরিণত হয়। এখানে প্রায় ২৩ লক্ষ লোক বাস করেন।
বংশীধর কর
বংশীধর কর (জন্ম: ১৯২৫ - মৃত্যু: ২৭ সেপ্টেম্বর ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। বংশীধর মেদিনীপুরের লালপুরের বাসিন্দা ছিলেন। তার পিতার নাম রাধাকৃষ্ণ। বংশীধর ১৯৪২ খ্রিষ্টাব্দে ভারত ছাড় আন্দোলনের সময়ে বেলবনী ক্যাম্পে পুলিশের গুলিতে আহত হন এবং ওই দিনই মারা যান।
মানজারো লিনাক্স
মানজারো লিনাক্স, অথবা শুধুমাত্র মানজারো (Manjaro Linux), একটি আর্চ-ভিত্তিক জনপ্রিয় ফ্রি গ্নু/লিনাক্স সিস্টেম। আর্চ ভিত্তিক হলেও মানজারো ব্যবহার বান্ধব ডিজাইনের উপর গুরুত্ব দেয়ার ফলে নতুন ব্যবহারকারীদের মধ্যে জনপ্রিয়তা লাভ করেছে। ডিস্ট্রিবিউশনটি রোলিং রিলিজ হালনাগাদকৃত মডেল ও প্যাকেজ ম্যানেজার হিসেবে প্যাকম্যান ব্যবহার করে।
প্রাতিষ্ঠানিক সংস্করণ
মানজারো এক্সএফসিই মানজারোর নিজস্ব ডার্ক থিমসহকারে এক্সএফসিই ডেস্কটপ সংস্করণে আসে।
মানজারো কেডিই আসে মানজারোর নিজস্ব প্লাজমা ডার্ক থিম, সাথে কেডিই প্লাজমা ডেস্কটপ, কেডিই অ্যাপলিকেশন ও ফ্রেমওয়ার্ক সহ।
মানজারোর কম্যুনিটি সদস্যদের উন্নয়ন ও পরিচালনা করা কিছু মানজারো কম্যুনিটি এডিশন-ও রয়েছে, যেগুলো উপরের অপশনগুলো ছাড়াও বাড়তি কিছু ব্যবহারকারী ইন্টারফেস ব্যবহার করে, যার মধ্যে আছে অসাম, বিএসপিডব্লিউএম, বাজি, সিনামন, আই৩, এলএক্সডিই, এলএক্সকিউটি, মাটে এবং ওপেনবক্স।
১৮.০ ইলারিয়া থেকে ডিপিন সংস্করণের জন্য সমর্থন রহিত করা হয়। তবে ২০.১ 'মিকাহ' ও ২১.০.৪ 'অর্নারা' সংস্করণে ডিপিন মানজারো কম্যুনিটি সংস্করণে ফিরিয়ে আনা হয়েছে।
ইতিহাস
মানজারো সর্বপ্রথম ১০ জুলাই ২০১১ সালে প্রকাশিত হয়। ২০১৩ সালের মাঝামাঝিতে মানজারো বেটা পর্যায়ে ছিলো, তবে তখন পরবর্তীতে মানজারোর সিগন্যাচার সবগুলো বিষয়ই ছিলো, যেমন একটি গুই ইন্সটলার; প্যাকেজ ম্যানেজার, ফ্রি ও মালিকানাধীন ভিডিও ড্রাইভার সন্ধানের জন্যে মানজারো হার্ডওয়্যার ডিটেকশন এবং মানজারো সেটিং ম্যানেজার।
০.৮.৩. সংস্করণে ২০১২ সাল থেলে গ্নোম শেলের জন্যে সমর্থন রহিত করা হয়। যাইহোক, আর্চ লিনাক্সের প্রচেষ্টায় সিনামন/গ্নোমের কম্যুনিটি সংস্করণ শুরু হয়। গ্নোম ডেস্কটপ সহ প্রাতিষ্ঠানিক মুক্তি হয় আবার মার্চ ২০১৭তে।
আগস্ট ২০১৫-এ মানজারো ০.৯.০ উন্নয়নের সময়, মানজারো টিম সিদ্ধান্ত নেয় মানজারো সংস্করণের জন্যে বছর ও মাসের ক্রমকে ব্যবহার করার। এটি ০.৮.x ও নতুন ০.৯.x দুটো সিরিজের জন্যেই প্রযোজ্য। মানজারো ১৫.০৯, কোডনাম বেলাট্রিক্স, আগে ০.৯.০ নামে পরিচিত, ক্যালামারেস ইন্সটলার ও হালনাগাদকৃত প্যাকেজসহ ২৭ সেপ্টেম্বর ২০১৫ সালে মুক্তি পায়।
সেপ্টেম্বর ২০১৭ সালে, মানজারো লিনাক্স আই৬৮৬ স্থাপত্যের জন্যে সমর্থন রহিত করার ঘোষণা দেয়, যেহেতু এর জনপ্রিয়তা তখন ক্রমশ হ্রাস পাচ্ছিলো।
১৮.০ ইলারিয়াতে ডিপিন সমর্থন রহিত করা হলেও, ২০.১ মিকাহ ও ২১.০.৪ অর্নারাতে ডিপিন সমর্থন ফিরিয়ে আনা হয়।
বৈশিষ্ট্য
মানজারোতে কমান্ড-লাইন ও গ্রাফিক্যাল উভয়প্রকারের ইন্সটলারই রয়েছে। রোলিং রিলিজ মডেল বলতে বুঝায়, সিস্টেমটিকে হালনাগাদ রাখতে ব্যবহারকারীকে পুরো সিস্টেমটি পুনরায় ইন্সটল করতে হয় না। কমান্ড-লাইনের মাধ্যমে প্যাকম্যান এবং ফ্রন্টেড গুই প্যাকেজ ম্যানেজার টুল প্যাম্যাক (এক্সএফসিইর জন্যে) বা অক্টপি (কেডিইর জন্যে) প্যাকেজ ব্যবস্থাপনা নিয়ন্ত্রণ করে। এটাকে স্টেবল সিস্টেম (ডিফল্ট) বা আর্চ লিনাক্সের সাথে ব্লিডিং এজ হওয়ার জন্যে কনফিগার করা যায়।
বক্সিট নামে মানজারো নিজস্ব একটি টুল দ্বারা রিপোজিটরিগুলো ব্যবস্থাপনা করে, যার ডিজাইন অনেকটা গিটের মত।
মানজারোর তাদের নিজস্ব গুই সেটিং ম্যানেজার অন্তর্ভুক্ত করেছে যেখানে ভাষা, ড্রাইভার এবং কার্নেল সংস্করণ কনফিগার করা যায়।
মানজারো এক্সএফসিআই এক্সএফসিআই ডেস্কটপ ও মানজারোর নিজস্ব ডার্ক থিমের সাথে আসে।
মানজারো কেডিই অধুনা কেডিই প্লাজমা, কেডিই অ্যাপ, এবং কেডিই ফ্রেমওয়ার্কের সাথে তাদের নিজস্ব ডার্ক থিম সহ আসে।
মানজারো গ্নোম গেলিভারা মুক্তির সাথে সাথে তৃতীয় প্রাতিষ্ঠানিক সংস্করণ হিসেবে যুক্ত হয়, যেখানে ডিস্ট্রোটি মানজারো থিম ও গ্নোম ডেস্কটপ সহ আসে।
মানজারো আর্কিটেক্ট একটি কমান্ড-লাইন নেট ইন্সটলার যা ব্যবহারকারীকে ইন্সটলের সময় নিজস্ব কার্নেল সংস্করণ, ড্রাইভার এবং ডেস্কটপ পরিবেশ নির্বাচনের সুযোগ প্রদান করে। এ অংশের জন্যে প্রাতিষ্ঠানিক ও কম্যুনিটি সংস্করণের ডেস্কটপ পরিবেশ দুটোই রয়েছে।
অফিশিয়াল রিলিজ না হলেও "মানজারো কম্যুনিটি সংস্করণ"সমূহ মানজারো টিমের সদস্যেদের দ্বারা নিয়ন্ত্রিত হয়। তারা অফিশিয়াল রিলিজের উপর বাড়তি ইউআই অপশন প্রদান করে, যার মধ্যে রয়েছে বাজি, সিনামন, ডিপিন, আই৩, এলএক্সডিই ও মাটে।
thumb|মানজারো ১৭.০ সিনামন সংকরণের স্ক্রিনশট
thumb|মানজারো ১৭.০ আই৩ সংকরণের স্ক্রিনশট
আর্চের সাথে সম্পর্ক
মানজারো লিনাক্স আর্চ লিনাক্স-ভিত্তিক এবং তাদের নিজস্ব রিপোজটির সংগ্রহ রয়েছে। এ ডিস্ট্রিউবিউশটি ব্যবহারবান্ধন হওয়ার পাশাপাশি প্যাকম্যান প্যাকেজ ম্যানেজার এবং আর্চ ইউজার রিপোজটির সাথে সামঞ্জস্যতা রক্ষার মাধ্যমে আর্চ-ভিত বজায় রাখার লক্ষ্যে নির্মিত। মানজারো তিন সেট সফটওয়্যার রিপোজিটরি ব্যবহার করে: ব্লিডিং এজ আর্চ প্যাকেজযুক্ত আনস্টেবল রিপোজটরি(এক বা দুদিন পর), প্রাথমিক একটা স্ক্রিনিঙের পর আনস্টেবল রিপোজটির টেস্টিং রিপোজটরি (প্রতি সপ্তাহে), এবং ডেভেলপমেন্ট টিমের কাছে স্টেবল মনে হওয়া স্টেবল রিপোজিটরি।
হার্ডওয়্যার
অধিকাংশ সিস্টেমে যদিও মানজারো ইন্সটল করা সম্ভব, কিছু কিছু হার্ডওয়্যার বিক্রেতা তাদের কম্পিউটারে মানজারো পূর্ব থেকে ইন্সটল করে বিক্রি করে, যে দলে আছে স্টারল্যাবস সিস্টেমস, টাক্সেডো কম্পিউটারস, মানজারোকম্পিউটার ডট ইইউ এবং পাইন৬৪।
ডেরিভেটিভ
নেটরানার রোলিং, ব্লু সিস্টেমসের নেটরানারের পাশাপাশি, যেটি ডেবিয়ান-ভিত্তিক, ২০১৪ সালে প্রকাশিত নেটরানার রোলিং ২০১৪.০৪ মানজারো ০.৮.৯ কেডিই ভিত্তিক। নেটরানার রোলিঙের অধুনা সংস্করণ নেটরানার রোলিং ২০১৮.০৮।
সোনার গ্নু/লিনাক্স প্রকল্প যাদের কম্পিউটার ব্যবহারের জন্যে সহায়ক প্রযুক্তির প্রয়োজন হয় তাদের জন্যে বাধাবিহীন লিনাক্স প্রদান করতে নির্মিত হয়েছে। প্রথম সংস্করণ মুক্তি পায় ফেব্রুয়ারি ২০১৫ সালে, অধুনা সংস্করণ মুক্তি পায় ২০১৬তে। ২০১৭ সাল মোতাবেক, সোনার প্রকল্প রহিত করা হয়েছে।
গ্রহণযোগ্যতা
জানুয়ারি ২০১৩তে, ডিস্ট্রোওয়াচের জেসি স্মিথ মানজারো লিনাক্স ০.৮.৩-এর রিভিউ করেন। তিনি সূচিত করেন, "মানজারো সবকিছু খুব দ্রুত করে। সিস্টেমটি হালকা এবং এক্সএফসিই ডেস্কটপ খুব দ্রুত প্রতিক্রিয়াশীল।" স্মিথ হালনাগাদের মাধ্যমে ইন্সটলেশন ব্রেক করে ফেলেন: "আমার ট্রায়ালের সময় নতুন হালনাগাদ পাই, এটা একটা সিরিয়াস ইস্যু ছিলো। যদিও এর আগে কয়েকদিন সব স্মুদ ছিলো, হালনাগাদের পর মানজারো আর বুটই হচ্ছিলো না। " তিনি পর্যবসিত করেন যে ডিস্ট্রিবিউশনটি অভিজ্ঞ লিনাক্স ব্যবহারকারীদের জন্যে লক্ষ্য করে নির্মিত, যা ইন্সটল ও রান করতে ভাল জ্ঞান প্রয়োজন হয়।
জুলাই ২০১৪তে স্মিথ মানজারো লিনাক্স আবার রিভিউ করেন, সংস্করণ ০.৮.১০। তার প্রথম প্রতিতীর বিপরীতে, তিনি উপসংহার বলেন: "আমি এর আগেও মানজারো ব্যবহার করেছি। আমার মনে হয়েছে, মানজারো চলনসই একটা ডিস্ট্রো। তবে এখন আমার ধারণা কিছুটা পালটেছে, আমার মনে হয় মানজারোই আর্চের সবচেয়ে পোলিশড সন্তান। সেট আপ পদ্ধতির বিষয়ে আলাদা কিছু বলার নেই, তবে এটা খুবই ইউজার ফ্রেন্ডলি, গ্রাফিক্যাল প্যাকেজ ম্যানেজার সুন্দর, বেশ মানসম্পন্ন একটা স্টেবল ইন্সটলার, সাথে নিয়মিত ব্যবহার করা কিছু সফটওয়্যার আর প্রয়োজনীয় ড্রাইভার সমর্থন সবগুলো দিকই আমার ভাল লেগেছে।"
স্মিথের তৃতীয় রিভিউটি ছিলো মানজারো ১৭?০২ এক্সএফসিই নিয়ে, জুলাই ২০১৭তে। উপসংহার ছিলো: "মাঝেমধ্যে যখন আমি একটি রিভিউ লিখি, মানুষ আমাকে ইমেইল করে এবং জিজ্ঞেস করে, "আমি কেন ডিস্ট্রিউবিউশনটি ব্যবহার করবো?" মানজারোর ক্ষেত্রে এটি একটি সহজ প্রশ্ন যেহেতু এটি অনেকগুলো কাজ করে। মানজারো একটি রোলিং রিলিজ, অবিরতাভাবে অধুনা ও ভাল ওপেন সোর্স সফটওয়্যার প্রদান করে বলে কাটিং এজ ডিস্ট্রিবিউশন।"
হলুদ কামিলা
হলুদ কামিলা (বৈজ্ঞানিক নাম: Congresox talabon) (ইংরেজি: Yellow pike conger) Muraenesocidae পরিবারের Congresox গণের একটি স্বাদুপানির মাছ।
বর্ণনা
হলুদ কামিলার দেহ মোটা, শক্তিশালী এবং সাপের ন্যায়। মুখ বেশ বড়, মুখছিদ্র চোখের পিছন পর্যন্ত প্রসারিত। ঊর্ধ্ব চোয়ালের দাঁত ৩ সারিতে কিন্তু নিম্ন চোয়ালের দাঁত ৪ সারিতে বিন্যস্ত। মাথা ও পিঠের অংশ জলপাই রঙের, পিছনের দিকে বাদামী রঙের, উদর হালকা সাদা এবং নিচের দিকে বাদামী রঙের।
বিস্তৃতি
এই প্রজাতির মাছ ইন্দো-পশ্চিম প্রশান্ত মহাসাগর, বঙ্গোপসাগর থেকে ইন্দোনেশিয়া পর্যন্ত বিস্তৃত অঞ্চলে পাওয়া যায়।
স্বভাব ও আবাসস্থল
এরা মূলত নিশাচর, মোহনা ও নদীর তলদেশে বাস করে। জোয়ার-ভাঁটার সময় নদীর উপরে অংশে চলে আসে। এরা তলদেশবাসী ছোট মাছ খায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
ইস্টার্ন মেডিকেল কলেজ
ইস্টার্ন মেডিকেল কলেজ (ইএমসি) হচ্ছে বাংলাদেশের একটি বেসরকারি মেডিকেল কলেজ, যেটি ২০০৫ সালে প্রতিষ্ঠিত হয়। এটির মূল ক্যাম্পাস চট্টগ্রাম বিভাগের বুড়িচং উপজেলার কাবিলায় ঢাকা-চট্টগ্রাম বিশ্বরোডের পাশে অবস্থিত। এটি চট্টগ্রাম বিশ্ববিদ্যালয়ের অধিভুক্ত একটি শিক্ষাপ্রতিষ্ঠান।
এখানে পাঁচ বছর মেয়াদি ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রি প্রদান করা হয়। পাঁচ বছর মেয়াদী মূল শিক্ষাক্রমের পর ১ বছরের ইন্টার্নশীপ বাধ্যতামূলক। ডিগ্রিটি বাংলাদেশ মেডিকেল এন্ড ডেন্টাল কাউন্সিল (বিএমডিসি) কর্তৃক স্বীকৃত।
কাবিলা ক্যাম্পাসে ৩০০টি শয্যাসহ একটি হাসপাতাল রয়েছে এবং কুমিল্লার রেইসকোর্স ক্যাম্পাসে ২৫০টি শয্যা রয়েছে।
ইতিহাস
শাহ মো. সেলিম ২০০৫ সালে ইস্টার্ণ মেডিকেল কলেজ প্রতিষ্ঠা করেন।
৭৭৭ চার্লি
৭৭৭ চার্লি হলো একটি ২০২২ সালের ভারতীয় কন্নড় -ভাষার অ্যাডভেঞ্চার কমেডি ড্রামা ফিল্ম, যা কিরণরাজ কে রচিত এবং পরিচালিত । এতে প্রধান চরিত্রে রক্ষিত শেঠি, চার্লি (একটি ল্যাব্রাডর কুকুর) এবং সঙ্গীতা শৃঙ্গেরি, রাজ বি. শেঠি , ড্যানিশ সাইত এবং ববি সিমহা  অভিনয় করেছেন । এটি প্রযোজনা করেছেন রক্ষিত শেঠি এবং জিএস গুপ্তা, পরমবাহ স্টুডিওর অধীনে । ফিল্মটি একটি একাকী কারখানার শ্রমিক এবং একটি বিপথগামী ল্যাব্রাডর কুকুরের মধ্যে যাত্রা এবং বন্ধন অনুসরণ করে ।
ইস্টার্ন মেডিকেল কলেজ
ক্যাম্পাস
মূল ক্যাম্পাস চট্টগ্রাম বিভাগের বুড়িচং উপজেলার কাবিলায় ঢাকা-চট্টগ্রাম বিশ্বরোডের পাশে অবস্থিত।
প্রতিষ্ঠান ও প্রশাসন
এটির চট্টগ্রাম বিশ্ববিদ্যালয়ের অধিভুক্তি রয়েছে। কলেজের চেয়ারম্যান শাহ মো. সেলিম এবং অধ্যক্ষ মো. গোলাম সামদানি।
৭৭৭ চার্লি
সঙ্গীত
৭৭৭ চার্লির স্কোর এবং সাউন্ডট্র্যাক নোবিন পাল দ্বারা কম্পোজ এবং প্রযোজনা করা হয়েছে ।
ইস্টার্ন মেডিকেল কলেজ
একাডেমিক
কলেজটি বাংলাদেশ মেডিকেল এন্ড ডেন্টাল কাউন্সিল (বিএমডিসি) অনুমোদিত পাঁচ বছরের কোর্স প্রদান করে যা চট্টগ্রাম বিশ্ববিদ্যালয়ের ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রি অর্জন করে। চূড়ান্ত পরীক্ষার পর ১ বছরের ইর্ন্টানশীপ ববাধ্যতামূলক। ইন্টার্নশীপটি বিএমডিসি থেকে ঔষধ অনুশীলন করার জন্য নিবন্ধীকরণের একটি পূর্বশর্ত।
৭৭৭ চার্লি
মুক্তি
৭৭৭ চার্লি ২০২২ সালের ২ জুন  দিল্লি এবং অমৃতসর সহ ২২টি ভারতীয় শহরে বিশেষ প্রিভিউ স্ক্রীনিং সহ একটি সীমিত থিয়েটারে মুক্তি পেয়েছিল এবং পরে ৬ জুন জয়পুর, মুম্বাই , কোচি , চেন্নাই , পুনে এবং ৭ জুন হায়দ্রাবাদ , আহমেদাবাদ , নাগপুর , সোলাপুর, তিরুবনন্তপুরম , বারাণসী এবং কোয়েম্বাটুর । ছবিটি ১০ ​​জুন ২০২২-এ বিশ্বব্যাপী প্রেক্ষাগৃহে মুক্তি পায় ।
২০২১ সালের জুন মাসে, পৃথ্বীরাজ সুকুমারন যিনি এই ছবির প্রিভিউ থেকে কয়েকটি দৃশ্য দেখেছিলেন, তিনি পৃথ্বীরাজ প্রোডাকশনের ব্যানারের অধীনে ফিল্মটির মালায়ালাম-ডাব করা সংস্করণের অধিকার অর্জন করতে সম্মত হয়েছিলেন।  একই মাসে, কার্তিক সুব্বারাজের স্টোন বেঞ্চ ফিল্মস তামিল-ডাব করা সংস্করণের জন্য বিতরণ স্বত্ব অধিগ্রহণ করে ।
মিকেলা লোচ
মিকােলা লোচ একজন জলবায়ু বিচারকর্মী। স্কটল্যান্ডে র এডিনবরা তার কর্মভূমি। তাকে গ্লোবাল সিটিজেন পুরস্কার: যুক্তরাজ্যের হিরো অ্যাওয়ার্ডের জন্য মনোনীত করা হয়।
লোচ এডিনবরা বিশ্ববিদ্যালয়ের একজন মেডিকেল শিক্ষার্থী।
প্রাথমিক জীবন এবং শিক্ষা
১৯৯৮ সালের ১৬ ফেব্রুয়ারি জামাইকা র রাজধানী কিংস্টন শহরে মিকােলার জন্ম হয়। যুক্তরাজ্যের সারে শহরে তার বেড়ে ওঠা। লচ বিশ্ববিদ্যালয়ে পড়ার জন্য তিনি এডিনবরায় চলে আসেন। বর্তমানে তিনি এডিনবরা বিশ্ববিদ্যালয়ের চতুর্থ বর্ষের মেডিকেল শিক্ষার্থী।
প্রচার কর্ম
কৈশোর থেকেই পরিবেশ ও জাতিগত বিচার এই দুয়ের মধ্যেকার ফারাক সম্পর্কে লোচ সচেতন হতে শুরু করেন। ২০১৯ সালে লোচ পরিবেশ আন্দোলনের সদস্য ও বিলুপ্তির বিদ্রোহ [Extinction Rebellion (XR)] এর সদস্য হন। ২০১৯ সালের অক্টোবর মাসে বিলুপ্তির বিদ্রোহ জলবায়ু পরিবর্তন-এর প্রতিবাদে অংশ নিতে তিনি এডিনবরা থেকে লন্ডনে এসেছিলেন। উদ্দেশ্য ছিল জলবায়ু সংকটের বিষয়ে রাজনীতিবিদদের শোনানো ও এ বিষয়ে প্রতিবাদের দাবি করা। তিনি তার এই অভিজ্ঞতার কথা একটি ডায়েরিতে লিখে রাখেন। ২০১৯ সালের বিলুপ্তির বিদ্রোহ জলবায়ু পরিবর্তনের প্রতিবাদে লোচ বিলুপ্তির বিদ্রোহ স্কটল্যান্ডের মঞ্চে নিজেকে আটকে রেখে পুলিশের বিরুদ্ধে  প্রতিবাদে মুখর হন। প্রায় আট ঘণ্টা তিনি ধর্ণা মঞ্চে বদ্ধ থাকেন। পরে অন্য বিক্ষোভকারীদের সঙ্গে স্বেচ্ছায় মুক্ত হন।
রাসসুন্দরী দেবী
রাসসুন্দরী দেবী (Rassundari Debi) একজন বাঙালি লেখক যিনি প্রথম পূর্ণাঙ্গ আত্মজীবনী লেখক হিসাবে চিহ্নিত আধুনিক বাংলা সাহিত্যে। তিনি বাংলা সাহিত্যের প্রাচীনতম নারী লেখকদের মধ্যে একজন।
তিনি পূর্ববঙ্গে জন্মগ্রহণ করেন এবং প্রথম ভারতীয় নারী হিসাবে আত্মজীবনী লিখেছিলেন এবং প্রথম বাঙালি হিসাবে একটি আত্মজীবনী লেখেন। আমার জীবন তাঁর আত্মজীবনী, ১৮৬৮ সালে প্রকাশিত হয়েছিল।
তিনি ভারতের প্রথম মহিলা যিনি ভারতের ইতিহাস নিয়ে চর্চা করেছিলেন।
আত্মজীবনী
রাসসুন্দরী ১৮০৯ সালে ফরিদপুর জেলার পাতাজিয়া গ্রামে জন্মগ্রহণ করেন। তার মাত্র ৪ বছর বয়সে পিতা পদ্মলোচন রায় মারা যান। তাঁর পৈতৃক বাড়িতে একজন মিশনারী মহিলা দ্বারা পরিচালিত পাঠশালা বসতো। সেখানে ছেলেরা অধ্যয়ন করত। রাসসুন্দরী একটি সংক্ষিপ্ত সময়ের জন্য স্কুলে উপস্থিত ছিলেন এবং সেখান থেকে বাংলা ভাষা শেখেন।
১২ বছর বয়সে তিনি ফরিদপুরের রামদিয়া গ্রামের রাজবাড়ির নীলমনি রায়ের সঙ্গে বিবাহবন্ধনে আবদ্ধ হন। তিনি একজন বৈষ্ণব ধর্ম বিশ্বাসী ছিলেন। সীমিত আনুষ্ঠানিক পড়াশোনার সঙ্গে, তিনি ভক্তি (নিষ্ঠা) দ্বারা চালিত হয়ে পড়তে শেখেন, তার প্রখর ইচ্ছা হইতে বাল্মীকি পুরাণ ও চৈতন্য ভাগবত পড়তেন। তিনি ১২ জন সন্তানের জন্ম দিয়েছেন, যাদের মধ্যে ৭ জন জন্মের কিছু দিনের মধ্যে মারা যান। এতগুলো সন্তান হওয়ায় এবং তিনি দীর্ঘদিন বেঁচে থাকার কারণে অসংখ্য মৃত্যু প্রত্যক্ষ করতে হয়েছে। তার সাতটি সন্তানের মৃত্যু হয় চোখের সামনে। এছাড়া স্বামীকে হারিয়েছেন তিনি, হারিয়েছেন নাতি-নাতনিদেরও। এই সব প্রিয়জনদের মৃত্যু প্রত্যক্ষ করা কতখানি দুঃসহ শোকের তা ফুটে উঠেছে তার লেখনিতে। তার বেঁচে থাকা সন্তানেরা হলেন বিপিন বিহারী সরকার, দ্বারকনাথ সরকার, কিশোরী সরকার, প্রতাপচন্দ্র সরকার এবং শ্যামসুন্দরী। তার স্বামী ১৮৬৮ সালে মারা যান। তার ছেলে কিশোরী সরকার কলকাতা হাইকোর্টের একজন আইনজীবী হয়ে ওঠে এবং বেশ কয়েকটি উল্লেখযোগ্য বইয়ের লেখক ছিলেন। ১৮৯০ সালে রাসসুন্দরী মারা যান।
লিখিত বই
১৮৬৮ সালে রাসসুন্দরীর আত্মজীবনী আমার জীবন (মাই লাইফ) প্রকাশিত হয়। বইটি দুটি অংশে রয়েছে, প্রথমটির মধ্যে ১৬ টি ছোট রচনাবলী রয়েছে, যার মধ্যে রয়েছে তার আত্মজীবনী। দ্বিতীয় অংশ, ১৯০৬ সালে প্রকাশিত, যার মধ্যে ১৫ টি ছোট রচনা রচনাবলী রয়েছে, প্রত্যেকটি একটি উৎসর্গমূলক কবিতা দ্বারা প্রতিস্থাপিত।
জ্যোতিরিন্দ্রনাথ ঠাকুর বইটির 'ঘটনাবলীর বিস্ময়কর ধারাবাহিকতা' এবং অভিব্যক্তির 'সহজ মাধুর্য্য'র প্রশংসা করেছেন। দীনেশ চন্দ্র সেন বলেন তার গদ্য একটি 'অতীত যুগের সহজ গদ্য রচনার সংক্ষিপ্তসার'। তার লেখা আমার জীবন বইটি হিন্দিতে অনুবাদ করা হয়েছিল।
ফিল সিমন্স
ফিলিপ ভার‌্যান্ট সিমন্স (Phil Simmons; জন্ম: ১৮ এপ্রিল, ১৯৬৩) ত্রিনিদাদ ও টোবাগো’র অ্যারিমা এলাকায় জন্মগ্রহণকারী ওয়েস্ট ইন্ডিজের সাবেক ক্রিকেটার। তিনি ওয়েস্ট ইন্ডিজ ক্রিকেট দলের অন্যতম সদস্যরূপে উদ্বোধনী ব্যাটসম্যান হিসেবে মাঠে নামতেন। পাশাপাশি ডানহাতে বোলিং করতেন ও স্লিপ ফিল্ডার হিসেবে ক্রিজের পাশে দণ্ডায়মান থাকতেন। তার ভাতিজা লেন্ডল সিমন্সও ক্রিকেটার হিসেবে ওয়েস্ট ইন্ডিয়ান দলে খেলছেন। বর্তমানে ফিল সিমন্স আয়ারল্যান্ড ক্রিকেট দলে কোচের দায়িত্ব পালন করছেন।
খেলোয়াড়ী জীবন
ওয়েস্ট ইন্ডিজ ও ইংল্যান্ডের অনেকগুলো ক্লাব দলের হয়ে প্রথম-শ্রেণীর ক্রিকেটে অংশগ্রহণ করেছেন। আন্তর্জাতিক ক্রিকেটে ওয়েস্ট ইন্ডিয়ান ক্রিকেট দলের হয়ে সুন্দর খেলা প্রদর্শন করেন।